# **Oplysninger om Viden Djurs behandling af dine oplysninger på hjemmesiden**

## **Underretning om indsamling af personoplysninger**

Viden Djurs er ansvarlig for de personoplysninger, vi behandler om dig. Når vi behandler dine oplysninger, er vi forpligtet til at give dig en række informationer, du kan læse om her. Reglerne herfor fremgår af databeskyttelsesforordningens artikel 13 og 14.

Denne oplysningstekst gælder kun for behandling af personoplysninger, som foregår i forbindelse med uddannelsesinstitutionens hjemmeside samt eventuelle henvendelser rettet til uddannelsesinstitutionen. Ved øvrig behandling af personoplysninger som sker i forbindelse med uddannelsesinstitutionens varetagelse af dennes opgaver, henvises til de særskilte oplysningspligter.

## **Vi er den dataansvarlige – hvordan kontakter du os?**

Viden Djurs er dataansvarlig for behandlingen af de personoplysninger, som vi har modtaget om dig. Du finder vores kontaktoplysninger nedenfor.

Viden Djurs

N. P. Josiassens Vej 44 E

8500 Grenaa

CVR-nummer: 10520509

E-mail: gdpr@videndjurs.dk

Telefonnummer: 8758 0400

## **Kontaktoplysninger på databeskyttelsesrådgiveren**

Hvis du har spørgsmål til vores behandling af dine oplysninger, er du altid velkommen til at kontakte vores databeskyttelsesrådgiver.

Du kan kontakte vores databeskyttelsesrådgiver Anne Lene Pugholm på:

E-mail: dpo@itcn.dk

## **Formålet med og retsgrundlaget for behandlingen af dine personoplysninger, kategorier af personoplysninger samt opbevaringsperiode for dine personoplysninger**

Personoplysninger om den registrerede indhentes og behandles som led i uddannelsesinstitutionens varetagelse af sine myndighedsopgaver som offentlig myndighed. Der vil derfor blive behandlet en række personoplysninger om dig, når du kontakter os.

Derudover behandler uddannelsesinstitutionen personoplysninger for at kunne yde den bedst mulige service som offentlig myndighed.

|  |  |  |  |  |
| --- | --- | --- | --- | --- |
| **Formålet med behandlingen** | **Kategorier af personoplysninger** | **Retsgrundlag** | **Opbevaringsperiode** | **Hvor stammer data fra** |
| **Cookies:**Når du besøger uddannelsesinstitutionens hjemmeside, anvendes der cookies, afhængigt af dit samtykke enten nødvendige, funktionelle, statistiske og/eller marketingsmæssige til statistiske formål med henblik på at skabe et overblik over, hvor mange besøgende der er på hjemmesiden, hvilke dele af hjemmesiden, der besøges og opretholdelse af hjemmesiden.Du har som bruger mulighed for at angive, hvilke cookies, der gives accept til at indsamle.  | Almindelige personoplysninger som brugeradfærd, browsertype, enhedskategori, oplysninger om foretrukne indstillinger samt IP-adresse. Der henvises til uddannelsesinstitutionens cookiepolitik: [Cookiepolitik (Viden Djurs.dk)](https://techcollege.dk/om-techcollege/cookies-og-privatlivspolitik/) | Databeskyttelsesforordningens art. 6, stk. 1, litra a | Opbevaringsperioden afhænger af, hvilke indsamlinger, du giver tilladelse til. Der henvises til uddannelsesinstitutionens cookiepolitik, hvor opbevaringsperioderne er nærmere angivet: [Cookiepolitik (VidenDjurs.dk)](https://techcollege.dk/om-techcollege/cookies-og-privatlivspolitik/) | Oplysninger stammer fra den registrerede selv eller fra tredjeparter, herunder cookieleverandører. |
| **Nyhedsbrev:**Du kan tilmelde dig vores nyhedsbrev, som har til formål at informere den registrerede om kurser, arrangementer og øvrige relevante nyheder. For at kunne modtage uddannelsesinstitutionens nyhedsbrev, skal du tilmelde dig via e-mail, så nyhedsbrevet automatisk kan sendes til dig. Du kan til enhver tid afmelde dig nyhedsbrevet og således blive slettet fra listen over modtagere. | Almindelige personoplysninger som navn og e-mail. | Databeskyttelsesforordningens art. 6, stk. 1, litra a | Oplysningerne opbevares så længe behandlingen finder anvendelse eller indtil, du trækker dit samtykke tilbage. | Oplysningerne stammer fra den registrerede selv, når denne tilmelder sig nyhedsbrevet. |
| **Chatfunktion:**På uddannelsesinstitutionens hjemmeside kan du tilgå en chatfunktion, som har til formål at besvare dine spørgsmål. | Almindelige personoplysninger som IP-adresse, lokation for IP-adressen samt de oplysninger, som du angiver i chatfunktionen.Udgangspunktet er, at der ikke behandles følsomme personoplysninger. Ligeledes opfordres der ikke til, at den registrerede angiver følsomme personoplysninger, når de anvender chatfunktionen, men dette kan ikke forhindres.  | Databeskyttelsesforordningens art. 6, stk. 1, litra eDatabeskyttelsesforordningens art. 9, stk. 2, litra b | Samtalerne slettes manuelt primo hver måned.  | Oplysninger stammer fra den registrerede selv, når denne anvender chatfunktionen. |
| **Mailhenvendelser:**Du har mulighed for at rette henvendelse via mail, som har til formål at besvare de registreredes henvendelser. | Almindelige personoplysninger som e-mail og øvrige oplysninger, som du angiver i mailen.I de tilfælde, hvor den registrerede selv oplyser om følsomme personoplysninger, behandles disse, f.eks. i forbindelse med særlige behov. | Databeskyttelsesforordningens art. 6, stk. 1, litra eDatabeskyttelsesforordningens art. 9, stk. 2, litra b | Vi opbevarer altid din henvendelse, indtil denne er færdigbehandlet. Hvis din henvendelse resulterer i, at du får en tilknytning til uddannelsesinstitutionen, er denne behandling omfattet under en af de øvrige oplysningspligter, afhængigt af, hvad din henvendelse vedrører og opbevaringskravet vil følge herefter. | Oplysninger stammer fra den registrerede selv, når denne henvender sig på mail. |
| **Tilmelding til rundvisning:**På uddannelsesinstitutionens hjemmeside har du mulighed for at udfylde en formular og dermed tilmelde dig til en rundvisning. | Almindelige personoplysninger som navn, alder, e-mail, telefonnummer og uddannelsesmæssige oplysninger. | Databeskyttelsesforordningens art. 6, stk. 1, litra e | Vi sletter dine oplysninger senest 6 måneder efter rundvisning. | Oplysninger stammer fra den registrerede selv, når denne indtaster disse og tilmelder sig en rundvisning på uddannelsesinstitutionen. |
| **Whistleblowerordning:**Uddannelsesinstitutionen er pålagt en retlig forpligtelse om en whistleblowerordning. Formålet med denne er at kunne indberette oplysninger om ulovligheder og øvrige alvorlige forhold. | Kun de oplysninger, der indtastes ved selve indberetningen. Dermed kan der både være almindelige, fortrolige og følsomme personoplysninger. | Databeskyttelsesforordningens art. 6, stk. 1, litra cDatabeskyttelsesforordningens art. 9, stk. 2, litra bLov om beskyttelse af whistleblowereWhistleblowerdirektivet (EU direktiv 2019/1937 af 23. oktober 2019) | Vi sletter dine oplysninger senest 3 år efter registrering. | Oplysninger stammer fra indberetninger til whistleblowerordningen. |

Dine personoplysninger opbevares på en sådan måde, at det ikke er muligt at identificere dig i et længere tidsrum end det, der er nødvendigt til de formål, hvortil de pågældende personoplysninger behandles, jf. databeskyttelsesforordningens artikel 5, stk. 1, litra e.

## **Modtagere af personoplysninger ved videregivelse samt retsgrundlaget for videregivelsen**

|  |  |  |  |
| --- | --- | --- | --- |
| **Navn på modtager** | **Adresse** | **Retsgrundlag** | **Formål** |
| IT-leverandører | Danmark og EU | Databeskyttelsesforordningens art. 6, stk. 1, litra bDatabeskyttelsesforordningens art. 6, stk. 1, litra e.Databeskyttelsesforordningens art. 9, stk. 2, litra b. | Formålet med at overføre personoplysninger til IT-leverandører er, at disse kan bistå med levering, support, IT hosting og lignende IT-løsninger til skolens systemer. |
| Eksterne tredjeparter til hvem uddannelsesinstitutionen er pålagt at videregive personoplysninger til, f.eks. politiet og domstole. | Danmark | Databeskyttelsesforordningens art. 6, stk. 1, litra c.Databeskyttelsesforordningens art. 9, stk. 2, litra b. | Personoplysninger videregives kun til eksterne tredjeparter, herunder politiet og domstole i de tilfælde, hvor uddannelsesinstitutionen ved lov er pålagt at skulle efterkomme kravet herom eller er nødsaget hertil på baggrund af indberetninger til whistleblowerordningen. |

## **Overførsel til modtagere i tredjelande, herunder internationale organisationer**

Når der sker en overførsel til et usikkert tredjeland uden for EU og EØS, baseres behandlingens retsgrundlag på EU-Kommissionens tilstrækkelighedsafgørelse Data Privacy Framework eller EU-Kommissionens standardkontraktbestemmelser, som findes via nedenstående link:

[Standard Contractual Clauses (SCC) | EU-Kommission (europa.eu)](https://ec.europa.eu/info/law/law-topic/data-protection/international-dimension-data-protection/standard-contractual-clauses-scc_de)

Vi overfører som udgangspunkt ikke dine personoplysninger direkte til modtagere uden for EU og EØS. Under visse særlige omstændigheder er der dog begrænset sandsynlighed for, at de amerikanske myndigheder kan kræve data udleveret af et amerikansk ejet moderselskab for en IT-leverandør.

Ønskes en kopi af overførselsgrundlaget udleveret, skal der rettes henvendelse til den dataansvarlige.

## **Automatiske individuelle afgørelser, herunder profilering**

Vi anvender ikke automatiske afgørelser på dine personoplysninger, herunder profilering.

## **Retten til ikke at blive gjort til genstand for en afgørelse alene baseret på automatisk behandling**

Du har ret til ikke at blive gjort til genstand for en automatisk afgørelse i de tilfælde, hvor det ikke er nødvendigt for indgåelsen eller opfyldelsen af en kontrakt mellem dig og os, er hjemlet i EU-ret eller dansk national ret eller i tilfælde, hvor afgørelsen er baseret på den registreredes samtykke.

## **Retten til at trække samtykke tilbage**

Du har til enhver tid ret til at trække dit samtykke tilbage. Dette kan du gøre ved at kontakte os på de kontaktoplysninger, der fremgår ovenfor.

Hvis du vælger at trække dit samtykke tilbage, påvirker det ikke lovligheden af vores behandling af dine personoplysninger på baggrund af dit tidligere meddelte samtykke og op til tidspunktet for tilbagetrækningen. Hvis du tilbagetrækker dit samtykke, har det derfor først virkning fra dette tidspunkt.

## **Dine rettigheder**

Du har, efter databeskyttelsesforordningens artikel 15-18 samt artikel 20-21, en række rettigheder i forhold til vores behandling af oplysninger om dig. Hvis du vil gøre brug af dine rettigheder, skal du kontakte os via kontaktoplysningerne angivet øverst i dokumentet.

#### **Ret til at se oplysninger (indsigtsret)**

Du har ret til at få indsigt i de oplysninger, som vi behandler om dig. Der kan forekomme særlige tilfælde, hvor indsigtsretten ikke kan påberåbes.

#### **Ret til berigtigelse (rettelse)**

Du har ret til at få urigtige oplysninger om dig selv rettet.

#### **Ret til sletning**

I særlige tilfælde har du ret til at få slettet oplysninger om dig, inden tidspunktet for vores almindelige generelle sletning indtræffer.

#### **Ret til begrænsning af behandling**

Du har visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

#### **Ret til at transmittere oplysninger (dataportabilitet)**

Du har i visse tilfælde ret til at modtage dine personoplysninger i et struktureret, almindeligt anvendt og maskinlæsbart format samt at få overført disse personoplysninger fra én dataansvarlig til en anden uden hindring.

#### **Ret til indsigelse**

Du har i visse tilfælde ret til at gøre indsigelse mod vores eller lovlige behandling af dine personoplysninger. Du kan også gøre indsigelse mod behandling af dine oplysninger til direkte markedsføring.

Du kan læse mere om dine rettigheder i Datatilsynets vejledning om de registreredes rettigheder, som du finder på www.datatilsynet.dk.

## **Klage til Datatilsynet**

Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på www.datatilsynet.dk.